फॉर्च्यून के अनुसार अगर इंटरनेट की सुविधा मूलभूत मानवाधिकार है, जैसा संयुक्त राष्ट्र ने 2016 के ग्रीष्मकाल में घोषित किया था, तो रिलायंस जियो किसी अन्य कंपनी के विस्तार से कहीं ज्यादा श्रेय पाने के योग्य है। जियो ने सितंबर 2016 में फ्री कॉल्स और सस्ती डाटा सर्विस के साथ देश के टेलीकॉम सेक्टर में कदम रखकर तूफान ला दिया था। इसके बाद प्रतिस्पर्धी कंपनियों को विलय के लिए बाध्य होना पड़ा। जियो अब तक 21.5 करोड़ ग्राहक जुटा चुकी है और फायदे में आ गई है।